avastasin, et mul on üks 2010. aasta väga hea filmielamus jagamata - vaatasime enne aastavahetust "eilset ööd" ("last night"). algus mulle ei istunud, mõtlesin juba, et mh, selline film, kus kõik paremad kohad olid treileris ära, aga siis läks järsku heaks. ja lõppkokkuvõttes oli hästi lahe film - head näitlejad ja mõnus olustik ja osav kaameratöö ja põnevad teemad! nt et kumb on hullem, kas aastaid salaja sügavalt kedagi teist armastada või väike füüsiline kõrvalehüpe teisega (kõige ilusam on muidugi see, kui oma partner ongi elu kaaslane ja kummakski mingit vajadust pole, kogu aeg on lihtsalt hea... aga kui paljudel see päriselt õnnestub ja nii hästi veab?).  ma muidu täiesti soovitaksin, aga kinost läks see vist kuidagi müstiliselt kiiresti ära (parandus: cc plazas ikka vist on veel). aga arvestades  minu vaimustust keira knightleyst, jõuab see ilmselt ka minu isiklikku filmikogusse, kuhu pääsevad vähesed ehk siis ainult need filmid, mis on mulle tõesti meeldinud :)  keira knightleylt pärineb see minu meelest parim naisteajakirjas presenteeritud ilunipp: leia endale hea jumestuskunstnik!